One Eye Adult Pull-Over Hoodie for Sale by Lance Headlee
One Eye Sweatshirt
sweatshirts western paintings cowgirl indian native american
paintings western paintings cowgirl indian native american WVF: Covid-19-eise vir Mei nou oop | Netwerk24
Deur Hanlie Stadler 26 Mei 2020 19:02
Die Werkloosheidsversekeringsfonds (WVF) het binne die eerste vyf weke R15 miljard aan meer as drie miljoen werknemers uitbetaal ingevolge dié tydelike verligtingskema. Dit word as ’n “historiese eerste” beskryf.
Die WVF het R15 miljard binne vyf weke aan 3 miljoen werkers uitbetaal wat deur die Covid-19-inperking inkomste verloor het. Foto: Unsplash
Die departement van indiensneming en arbeid, waaronder die WVF resorteer, sê in ’n verklaring die fonds is onder geweldige druk om die magdom Covid-19-verwante eise uit te betaal tesame met gewone maandelikse eise vir werkloosheid en kraamvoordele.
Volgens die werkgewersorganisasie Neasa se daaglikse peiling het 32% van werkgewers wat in April vir die Covid19Ters aansoek gedoen het, steeds nie hul betaling ontvang nie. Van dié wat wel geld gekry het, reken net 23% hulle het die regte bedrag ontvang.
Thulas Nxesi, die minister, sê ondanks verskeie uitdagings is dit prysenswaardig wat die WVF kon regkry.
Hy sê die negatiewe impak van Covid-19 gaan voortsleep, selfs nadat die land Maandag na vlak 3 verskuif.
“Ons verwag ’n toename in arbeidsdispute weens afleggings soos werkgewers staande probeer bly. Dit sal ongetwyfeld nog druk plaas op ons vermoë om ons plig vir maatskaplike sekerheid aan die publiek te lewer.”
Die departement stuur Donderdag ’n afvaardiging na die bedingingsforum Nedlac, waar die WVF se langtermyn- tegniese en finansiële vermoëns onder meer bespreek sal word. Nxesi sê daar moet verseker word dat die WVF ook ná Junie 2020 kan aanhou verligting bied.
Meer oor: Thulas Nxesi | Covid19ters | Inperking | Departement Van Indiensneming En Arbeid | Covid-19 | Staat Van Inperking | Koronavirus | Werkloosheid | Vlak 3 | Wvf | Vlak 4